ai4bharat/Pralekha huggingface dataset:
பாதுகாப்பு அமைச்சகம்
“சமுத்திர சேது” நடவடிக்கையை இந்திய கப்பல்படை நிறைவு செய்தது
கோவிட்-19 பெருந்தொற்று பரவல் காரணமாக வெளிநாடுகளில் சிக்கிக் கொண்ட இந்திய குடிமக்களை திரும்ப நாட்டுக்கு அழைத்து வரும் முயற்சியின் ஒரு பகுதியாக 5 மே 2020ல் தொடங்கப்பட்ட சமுத்திர சேது நடவடிக்கையானது, கப்பல் பயணத்தின் மூலம் வெற்றிகரமாக 3,992 இந்திய குடிமக்களை தாயகத்திற்கு மீண்டும் அழைத்து வந்த பிறகு தற்போது முடிவுக்கு வந்துள்ளது. ஜலஷ்வா  மற்றும் அய்ராவத், ஷர்துல் மற்றும் மகர்  ஆகிய இந்திய கப்பல்படையின் கப்பல்கள் இந்த நடவடிக்கையில் கடந்த 55 நாட்களுக்கும் மேலாக ஈடுபட்டு கடலில் 23,000 கி.மீட்டருக்கு மேல் பயணித்துள்ளன. இதே போன்ற, குடிமக்களை தாயகத்திற்கு திரும்ப அழைத்து வரும் நடவடிக்கைகளை இந்தியக் கப்பல்படை 2006ல் ஆபரேஷன் சுக்கூன்  மற்றும் 2015ல் ஆபரேஷன் ரகத்  ஆகியவற்றின் போது மேற்கொண்டு இருந்தது.
கோவிட்-19 பெருந்தொற்றுப் பரவலானது, கப்பல்களில் சில மாற்றங்கள் செய்வதையும் மாலுமிகள் விதிமுறைகளை கட்டாயமாகப் பின்பற்ற வேண்டும் என்ற நிர்ப்பந்தத்தையும் ஏற்படுத்தியது. பயணிகளுக்கு ஏற்ற சூழ்நிலை மற்றும் காற்றோட்ட வசதிகள் கட்டாயமாக கப்பல்களில் ஏற்படுத்தப்பட்டன. இத்தகைய நெருக்கடியான காலகட்டத்திலும் சிரமமான நெருக்கடிக்கு இடையிலும் இந்திய கப்பல்படையானது வெளிநாடுகளில் இருந்து பயணம் மேற்கொள்ள முடியாமல் சிக்கித் தவித்த குடிமக்களை திரும்ப அழைத்து வரும் சவாலான பணியில் ஈடுபட்டது. இவ்வாறு குடிமக்களைத் திரும்ப அழைத்து வரும் போது கப்பல் பயணத்திலேயே கப்பலுக்குள் நோய்த்தொற்று திடீரென பரவிவிடக் கூடிய சூழலை தவிர்ப்பதுதான் இந்திய கப்பல்படைக்கு மிகப் பெரிய சவாலாக இருந்தது. தீவிரமான முன்தடுப்பு நடவடிக்கைகள் திட்டமிடப்பட்டு செயல்படுத்தப்பட்டன. கப்பல்களை இயக்குவதற்கான சூழ்நிலைக்கென்று பிரத்யேகமாக வகுக்கப்பட்ட மருத்துவ / பாதுகாப்பு செயல்முறைகள் கடைபிடிக்கப்பட்டன. இந்த நடைமுறைகள் அனைத்தும் சமுத்திர சேது ஆபரேஷனின் போது கப்பல்களில் முழுமையாகக் கடைபிடிக்கப்பட்டதால் 3992 இந்திய குடிமக்கள் தமது தாயகத்திற்கு பாதுகாப்பாகத் திரும்ப முடிந்தது.
கோவிட்-19 பெருந்தொற்று பரவல் காரணமாக கடைபிடிக்க வேண்டிய சமூக இடைவெளி போன்ற விதிமுறைகள் மற்றும் மருத்துவ ஏற்பாடுகள், அதன் விளைவாக ஏற்றிச் செல்லும் பயணிகளின் எண்ணிக்கையை நிர்ணயித்தல் போன்ற செயல்பாடுகள் கவனத்தில் கொள்ளப்பட்டு இந்த நடவடிக்கைக்கு மிகவும் ஏற்றதாக இருக்கக்கூடிய இந்தியக் கப்பல்படையின் கப்பல்கள் சமுத்திர சேது ஆபரேஷனுக்காக பயன்படுத்திக் கொள்ளப்பட்டன. இந்த நடவடிக்கைக்குப் பயன்படுத்தப்பட்ட கப்பல்களில் பிரத்யேகமான வசதிகள் செய்யப்பட்டன. நோயாளி பகுதி அல்லது கப்பலில் கிளினிக் என்ற பகுதியில் கோவிட்-19 தொடர்பான உபகரணங்களும், வசதிகளும் ஏற்படுத்தப்பட்டிருந்தன. பெண் பயணிகளுக்கு உதவும் வகையில் பெண் அதிகாரிகளும், இராணுவ செவிலியர் ஊழியர்களும் கப்பலில் பயணம் செய்தனர். இந்தக் கப்பல்களில் கடல் பயணத்தின் போது திரும்ப அழைத்து வரப்பட்ட அனைத்து குடிமக்களுக்கும் அடிப்படை வசதிகளும் மருத்துவ வசதிகளும் செய்து தரப்பட்டன. ஜலஷ்வா கப்பலில் அழைத்து வரப்பட்ட திருமதி சோனியா ஜேக்கப் பிரசவ நேரத்தில் இருந்ததால் கொச்சியை அடைந்த சில மணி நேரங்களிலேயே ஆண் குழந்தையை, சர்வதேச தாய்மார்கள் தினத்தில் பெற்றெடுத்தார்.
சமுத்திர சேது ஆபரேஷனின் போது ஜலஷ்வா, அய்ராவத், ஷர்துல் மற்றும் மகர் ஆகிய இந்தியக் கப்பல்படையின் கப்பல்கள் 23,000 கி.மீட்டருக்கு மேல் பயணித்து உள்ளன. குடிமக்களை திரும்ப அழைத்து வரும் செயல்பாட்டில் இவை ஒருங்கிணைந்த முறையிலும் பிரச்சனை ஏதும் இல்லாத முறையிலும் செயல்பட்டன.
சுகாதாரம் மற்றும் குடும்ப நலத்துறை அமைச்சகம்
கோவிட்-19 குறித்த அண்மைத் தகவல்கள்
கோவிட்-19 நோய்த் தாக்குதலைத் தடுத்தல், கட்டுப்படுத்துதல் மற்றும் நோயாளிகளைக் கையாள்வதில் மாநிலங்கள் / யூனியன் பிரதேசங்களின் கூட்டு முயற்சியுடன் மத்திய அரசு பல்வேறு நடவடிக்கைகளை எடுத்து வருகிறது. அவை மிக உயர்நிலையில் மறுஆய்வு செய்யப்பட்டு கண்காணிக்கப்படுகின்றன.
அரசு அலுவலகங்கள் செயல்படுவது தொடர்பாக 2020 ஏப்ரல் 20 ஆம் தேதி மத்திய உள்துறை அமைச்சகம் வெளியிட்ட வழிகாட்டுதல்களை அடுத்து, கொரோனா வைரஸ் பரவலைத் தடுப்பதில் முன்னெச்சரிக்கை நடவடிக்கைகளை எடுக்குமாறு தன்னுடைய அதிகாரிகளை சுகாதாரம் மற்றும் குடும்ப நலத் துறை அமைச்சகம் கேட்டுக்கொண்டுள்ளது.
- மீண்டும் பயன்படுத்தக்கூடிய / துணியால் ஆன முகக்கவசத்தை கட்டாயமாகப் பயன்படுத்த வேண்டும்.
- கிருமிநீக்க நடைமுறைகளைக் கடுமையாகப் பின்பற்ற வேண்டும்.
- கைகளை சோப்பு போட்டு தண்ணீரால் அடிக்கடி கழுவ வேண்டும் அல்லது ஆல்கஹால் அடிப்படையிலான கிருமிநாசினி நீக்க திரவங்களைப் பயன்படுத்த வேண்டும்.
- ஒவ்வொருவருக்கும் இடையில் போதிய இடைவெளியைப் பராமரிக்க வேண்டும்.
- ஐந்து அல்லது அதற்கு மேற்பட்டவர்கள் கூடுவதைத் தவிர்க்க வேண்டும்.
கடந்த ஏழு நாட்களில் எடுத்த கணக்கெடுப்பின்படி, நோய் பாதித்தவர்களின் எண்ணிக்கை இரட்டிப்பாகும் காலம் 2020 ஏப்ரல் 19 தேதியின்படி 7.5 நாட்களாக இருந்தது . முடக்கநிலை அமல் செய்வதற்கு முந்தைய வாரத்தில் அது 3.4 நாட்களாக இருந்தது.
ஏப்ரல் 19 ஆம் தேதி நிலவரத்தின்படி, தேசிய சராசரியுடன் ஒப்பிடும்போது பாதிப்பு எண்ணிக்கை இரட்டிப்பாதலில் 18 மாநிலங்களில் நல்ல முன்னேற்றம் ஏற்பட்டுள்ளது.
இரட்டிப்பாகும் அவகாசம்: 20 நாள்களுக்கும் குறைவு -
- டெல்லி  - 8.5 நாள்கள்
- கர்நாடகா - 9.2 நாள்கள்
- தெலங்கானா - 9.4 நாள்கள்
- ஆந்திரப் பிரதேசம் - 10.6 நாள்கள்
- ஜம்மு காஷ்மீர்  - 11.5 நாள்கள்
- பஞ்சாப் - 13.1 நாள்கள்
- சத்தீஸ்கர் - 13.3 நாள்கள்
- தமிழ்நாடு - 14 நாள்கள்
- பிகார் - 16.4 நாள்கள்
இரட்டிப்பாகும் அவகாசம்: 20 முதல் 30 நாள்கள் வரை:
- அந்தமான் நிகோபர்  - 20.1 நாள்கள்
- ஹரியானா - 21 நாள்கள்
- இமாச்சலப் பிரதேசம் - 24.5 நாள்கள்
- சண்டிகார்  - 25.4 நாள்கள்
- அசாம் - 25.8 நாள்கள்
- உத்தரகாண்ட் - 26.6 நாள்கள்
- லடாக்  - 26.6 நாள்கள்
இரட்டிப்பாகும் அவகாசம்: 30 நாள்களுக்கு மேல்:
- ஒடிசா - 39.8 நாள்கள்
- கேரளா - 72.2 நாள்கள்
கோவாவில் கோவிட்-19 பாதித்த அனைவரும் குணமாகி, மருத்துவமனையில் இருந்து வீடு திரும்பிவிட்டனர். இப்போது கோவாவில் கோவிட் பாதித்த யாரும் இல்லை. மாகே , குடகு , பாவ்ரி கர்வால்  ஆகிய மூன்று மாவட்டங்களில் கடந்த 28 நாட்களில், கோவிட்-19 பாதிப்பு யாருக்கும் ஏற்படவில்லை. 23 மாநிலங்கள் / யூனியன் பிரதேசங்களில் 59 மாவட்டங்களில் கடந்த 14 நாட்களில் புதிதாக யாருக்கும் இந்த வைரஸ் தாக்குதல் பதிவாகவில்லை. இப்போது அந்தப் பட்டியலில் மேலும் ஆறு மாவட்டங்கள் சேர்க்கப்பட்டுள்ளன:
- ராஜஸ்தானில் துங்கர்பூர் & பாலி
- குஜராத்தில் ஜாம்நகர் மற்றும் மோர்பி
- கோவாவில் வடக்கு கோவா
- திரிபுராவில் கோமதி
நாட்டில் 17,265 பேருக்கு கோவிட்-19 பாதிப்பு உறுதி செய்யப்பட்டுள்ளது. 2547 பேர், அதாவது பாதிக்கப்பட்ட மொத்த நபர்களில் 14.75 சதவீதம் பேர் குணமாக்கப் பட்டுள்ளனர் / குணமாகி வீடு திரும்பியுள்ளனர். கோவிட்-19 பாதிப்பு காரணமாக 543 பேர் மரணம் அடைந்துள்ளனர்.
(
சுகாதாரம் மற்றும் குடும்ப நலத்துறை அமைச்சகம்
ஐதராபாத்தில் உயிரி மருத்துவ ஆராய்ச்சிக்கான தேசிய விலங்கு வள மையத்தை மத்திய சுகாதாரத்துறை அமைச்சர் டாக்டர் மன்சுக் மாண்டவியா திறந்து வைத்தார்
ஐதராபாத்தில் உள்ள ஜீனோம் பள்ளத்தாக்கில் இந்திய மருத்துவ ஆராய்ச்சி கவுன்சிலின் உயிரி மருத்துவ ஆராய்ச்சிக்கான தேசிய விலங்கு வள மையத்தை மத்திய சுகாதாரத்துறை அமைச்சர் டாக்டர் மன்சுக் மாண்டவியா இன்று திறந்து வைத்தார். இந்த நிகழ்ச்சியில் தெலங்கானா தொழிலாளர் மற்றும் வேலைவாய்ப்பு அமைச்சர் திரு சி. மல்லா ரெட்டி கலந்து கொண்டார்.
நிகழ்ச்சியில் பேசிய டாக்டர் மாண்டவியா,"எந்தவொரு சமூகமும் முன்னேற, ஆராய்ச்சி மற்றும் கண்டுபிடிப்பு ஒரு முக்கியமான அம்சமாக இருக்கும். இந்தியா உள்நாட்டு ஆராய்ச்சிக்கு உத்வேகத்தை அளித்துள்ளது. இது இப்போது நமக்கு பலன்களை அறுவடை செய்கிறது. இந்த மையம் 21 ஆம் நூற்றாண்டில் உயிரி மருத்துவ ஆராய்ச்சியில் இந்தியாவை ஒரு முக்கிய உலகளாவிய முன்னணி நாடாக மாற்றும் ஆற்றலைக் கொண்டுள்ளது. , விலங்கு பராமரிப்பு மற்றும் பயன்பாட்டிற்கான உயர்ந்த சர்வதேச தரத்தை கடைபிடிப்பதன் மூலமும், உயிரியல் மருத்துவ ஆராய்ச்சி மற்றும் பயிற்சிக்கு ஆதரவாக தரமான சேவைகளை வழங்குவதன் மூலமும், இந்த வள வசதி நாட்டின் ஆரோக்கியம் மற்றும் நலனை மேம்படுத்துவதில் முக்கிய பங்கை வகிக்க முடியும்" என்று தெரிவித்தார்.
பெருந்தொற்றுப் பரவலின் போது, பிரதமர் உள்நாட்டு தடுப்பூசிகளை தயாரிப்பதில் வலியுறுத்தினார். தடுப்பூசிகள் பற்றாக்குறையால் உலகம் தவித்தபோது, இந்தியா இந்த சவாலை ஏற்றுக்கொண்டது. நமது விஞ்ஞான சமூகம் அந்த தடுப்பூசிகளை உருவாக்கி தங்கள் திறமையை நிரூபித்தது. வெளிநாட்டு தடுப்பூசிகளின் இறக்குமதிக்கு 5-10 ஆண்டுகள் ஆகும் போது, இந்தியாவின் அறிவியல் சமூகம் இந்த தடுப்பூசிகளை ஒரு வருட காலத்திற்குள் தயாரித்தது என்று அவர் கூறினார்.
ஆராய்ச்சி நிறுவனங்கள், தொழில்நுட்பம் அல்லது மருந்து நிறுவனங்கள் என ஆக்கப்பூர்வமான துறைகளில் இந்தியர்கள் முன்னணியில் உள்ளனர் என்று டாக்டர் மாண்டவியா கூறினார். உலகின் மருந்தகத்தில் இந்தியாவின் முக்கியப் பங்கை அவர் சுட்டிக்காட்டினார். “உலகில் தயாரிக்கப்படும் நான்கு மாத்திரைகளில் ஒன்று இந்தியாவில் தயாரிக்கப்படுகிறது. எனவே, இப்போது இந்தியாவை மருந்து உற்பத்திக்கு மட்டுமல்ல, மருந்து ஆராய்ச்சிக்கும் மையமாக மாற்ற விரும்புகிறோம். இதற்கு தேவைப்படும் மருத்துவ பரிசோதனைகளுக்கான வலுவான செயல்முறைகளை நாம் உருவாக்க வேண்டும். எனவே, இந்தப் பார்வையை உண்மையானதாக மாற்றுவதில் இந்த மையம் முக்கியப் பங்கு வகிக்கும் என்று அவர் நம்பிக்கை தெரிவித்தார்.
பிரதமர் அலுவலகம்
கிறிஸ்துமஸ் பண்டிகையை முன்னிட்டு நாட்டு மக்களுக்கு பிரதமர் வாழ்த்து
(கிறிஸ்துமஸ் பண்டிகையை முன்னிட்டு பிரதமர் திரு. நரேந்திர மோடி நாட்டு மக்களுக்கு தன் வாழ்த்துகளை தெரிவித்துள்ளார்.
“அனைவருக்கும் மகிழ்ச்சியான கிறிஸ்துமஸ் வாழ்த்துகள். ஏசு பிரானின் உன்னத போதனைகளை நாம் நினைவு கூர்கிறோம்.
இந்த பண்டிகைக் காலத்தில் நம் சமுதாயத்தில் மகிழ்ச்சியும் நல்லிணக்க உணர்வும் மேலோங்கட்டும்” என்று பிரதமர் குறிப்பிட்டுள்ளார்.
சுகாதாரம் மற்றும் குடும்ப நலத்துறை அமைச்சகம்
ராஜஸ்தானில் ஆஷாக்கள்; கோவிட்-19க்கு எதிரான நீண்ட போராட்டத்தில் மக்களுக்குத் தன்னலமற்ற அர்ப்பணிப்பு
ராஜஸ்தானில் அறுவடை காலமான இச்சமயத்தில் கோவிட்-19 பெருந்தொற்றுப் பரவல் ஏற்பட்டுள்ளது. ஆஷா எனப்படும் அங்கீகரிக்கப்பட்ட சமுதாய சுகாதார ஆர்வலர்கள், இந்த அறுவடை காலத்தில் அந்தப் பணிகளில் உதவ வேண்டும் என அவர்களது குடும்பத்தினர் எதிர்பார்க்கின்றனர் கோவிட் -19 பெருந்தொற்றைக் கட்டுப்படுத்துவதில் அவர்கள் தீவிரமாக ஈடுபட்டு வருவதால், குடும்பப் பணிகளில் பங்கேற்க முடியாமல் தடுக்கப்பட்டுள்ளனர். இதனால், தங்கள் குடும்பத்தினரின் மனக்கசப்பு மற்றும் எதிர்ப்புக்கு ஆளாக வேண்டிய கட்டாயத்துக்குத் தள்ளப்பட்டுள்ளனர். கோகி தேவிக்கும் இந்த நிலை ஏற்பட்டுள்ளது. ஆனால், அவர் ஆஷா பணியை விடாப்பிடியாகத் தொடர முடிவு செய்தார். இதன் மூலம், சுகாதார வசதிகளை சமுதாயத்தினருக்கு கொண்டு சேர்க்கும் இணைப்பு சேவகராகத் திகழ்கிறார்.
கோவிட் தொடர்பான தடுப்பு மற்றும் கட்டுப்பாட்டு நடவடிக்கைகளில் அவரது இடையறாத முயற்சிகளுக்கு கிராமப் பஞ்சாயத்து தலைவரின் பாராட்டு வெகுமதியாக கிடைத்தது. அவரது சேவையை வெளிப்படையாக அவர் புகழ்ந்து பாராட்டினார். இந்தப் பாராட்டு, அவரது பணி குறித்த அவரது குடும்பத்தினரின் பார்வையில் மாற்றத்தை ஏற்படுத்தியது. அவரது பணியை அவர்களும் வரவேற்றுள்ளனர். கோகி தேவிக்கு, அவரது சமுதாயம் அங்கீகாரத்தை வழங்கியிருப்பது, அவரது பணியை அயராது தொடரும் வகையில் பெரும் ஊக்கத்தை அளித்திருக்கிறது.
ஜெய்ப்பூரில் கடந்த மார்ச் மாதம் முதல் கோவிட் பாதிப்பு கண்டறியப்பட்ட பின்னர், ஆஷாக்கள், கோவிட்-19 மீட்பில் ஒருங்கிணைந்த தூண்களாக பணியாற்றத் தொடங்கிவிட்டனர். மார்ச் 8-ஆம் தேதி, ராஜஸ்தானின் அனைத்து 9876 கிராமப் பஞ்சாயத்துகளிலும் சிறப்பு கிராமசபைக் கூட்டங்கள் நடத்தப்பட்டன. அதில், கோவிட்-19 எப்படி பரவும், அதைத் தடுக்க எடுக்க வேண்டிய முன்னெச்சரிக்கை நடவடிக்கைகள் என்ன, என்பது பற்றி ஆஷாக்கள் விளக்கினர். இந்தப் பொது நடவடிக்கைக்கான பயிற்சிகளை அவர்கள் அனைவரும் பெற்றுள்ளனர் என்பது குறிப்பிடத்தக்கது.
மாநிலத்தின் துணைச் செவிலியர்களுடன் சேர்ந்து, ஆஷாக்கள் எட்டு கோடி வீடுகளில் சுமார் 39 கோடி மக்களைச் சந்தித்து , தொற்று பற்றிய தகவல்களை அவர்களிடம் கொண்டு சேர்க்கவும், கண்காணிப்பை மேற்கொள்ளவும் முடிந்துள்ளது. இவற்றுக்கிடையே, தொற்று அறிகுறி உள்ளவர்களைக் கண்காணிப்பதுடன், ஆஷாக்கள், கர்ப்பிணிப் பெண்கள், பிறந்த குழந்தைகள் மற்ற குழந்தைகள் ஆகியோர் மீதும் கவனம் செலுத்தி, சுகாதாரச் சேவைகளை வழங்கி வருகின்றனர். ஆம்புலன்சுகள் கிடைக்காத சமயங்களில், தேவைப்படுவோர் மருத்துவ நிலையங்களைச் சென்றடைய வாகனங்களை அமர்த்திக் கொடுக்கும் பணியையும் அவர்கள் செய்கின்றனர்.
---------------------------------------------------------------------------------------------------------------------------------------
(Visitor Counter : 198
கப்பல் போக்குவரத்து அமைச்சகம்
சாகர்மாலா திட்டம் தமிழ்நாடு மற்றும் கர்நாடகத்தில் சுற்றுலாப் பொருளாதாரத்திற்கு ஊக்கமளிக்கிறது
தமிழ்நாடு, கர்நாடகத்தில் தலா 4 மிதக்கும் கப்பல் தளத்துக்கு அனுமதி
மத்திய துறைமுகங்கள், கப்பல் போக்குவரத்து மற்றும் நீர்வழி அமைச்சகம், நாட்டின் சமூகப் பொருளாதார சூழலை வலுப்படுத்த தனது சாகர்மாலா திட்டத்தின் கீழ், கடல்சார் தொழில்துறையை மேம்படுத்த ஏராளமான சீர்திருத்தங்கள் மற்றும் முன்முயற்சிகளை மேற்கொண்டுள்ளது. பழமையான முறையில் நிரந்தர கப்பல் இறங்கு தரைகளை அமைப்பதற்குப் பதிலாக தனித்துவமான மிதக்கும் இறங்கு தளங்களை உருவாக்க அமைச்சகம் மேற்கொண்டுள்ள நடவடிக்கை அதன் முக்கிய முன்முயற்சிகளில் சிறப்பு வாய்ந்ததாகும். இந்த மிதக்கும் இறங்கு தளங்கள் சுற்றுச்சூழலுக்கு உகந்தவையாகவும், நவீனத்துவம் மிக்கதாகவும் நீண்ட காலம் உழைக்கக் கூடியதாகவும் உள்ளன.
இதுவரை சாகர்மாலா திட்டத்தின் கீழ் கர்நாடகத்தில் மொத்தம் 11 மிதவை இறங்கு தளங்களை அமைக்க அமைச்சகம் ஒப்புதல் வழங்கியுள்ளது. இந்த தளங்கள் குருபுரா, நேத்ராவதி ஆறுகளில் அமைக்கப்பட்டு சுற்றுலா நோக்கங்களுக்குப் பயன்படுத்தப்படும்.
கூடுதலாக தமிழ்நாட்டில் 4 மிதவை இறங்கு தளங்களுக்கு கொள்கை அடிப்படையில் அமைச்சகம் ஒப்புதல் வழங்கியுள்ளது. இந்தியாவின் ஆன்மீக தலமான ராமேஸ்வரத்தில் அக்னிதீர்த்தம், வில்லூண்டி தீர்த்தம் ஆகிய இடங்களில் இவை அமைக்கப்பட உள்ளன. மேலும் கடலூர் மற்றும் கன்னியாகுமரி ஆகிய சுற்றுலாப் பயணிகளை ஈர்க்கக் கூடிய இடங்களிலும் இந்த இறங்கு தளங்கள் அமைக்கப்பட உள்ளன.
இந்த மிதவை இறங்கு தளங்கள் சுற்றுலாப் பயணிகள் தடையின்றியும், பாதுகாப்பாகவும் போக்குவரத்தை மேற்கொள்ளவும், கடலோர சமுதாயத்தினரின் ஒட்டுமொத்த மேம்பாட்டைக் கருத்தில் கொண்டும் அமைக்கப்படும்.
இது குறித்து மகிழ்ச்சியை வெளியிட்டுள்ள மத்திய துறைமுகங்கள், கப்பல் போக்குவரத்து மற்றும் நீர்வழித்துறை அமைச்சர் திரு.சர்பானந்த சோனோவால், “வலுவான இணைப்புகளை வழங்குவதற்கு நமது பிரதமர் உயர் முக்கியத்துவம் அளித்து வருகிறார். இது இந்தியாவுக்கு மிகவும் அவசியமான ஒன்றாகும். மிதவை இறங்கு தளங்களை அமைப்பது, தமிழ்நாடு, கர்நாடகா போன்ற மாநிலங்களில் சமூக பொருளாதார மேம்பாட்டுக்கு பெரிதும் வழிவகுப்பதுடன் நீர் தொடர்பான சுற்றுலாவுக்கு புதிய வழிகளையும் உருவாக்கும். இதன் மூலம் உள்ளூர் மக்களுக்கு அதிக வேலைவாய்ப்புகள் கிடைப்பதுடன், அந்தப் பிராந்தியத்தின் வர்த்தகமும் அதிகரிக்கும்” என்று கூறினார்.
உள்துறை அமைச்சகம்
போதைப் பொருள் மற்றும் சட்டவிரோத கடத்தலுக்கு எதிரான சர்வதேச தினத்தையொட்டி மத்திய உள்துறை மற்றும் கூட்டுறவுத்துறை அமைச்சர் திரு அமித் ஷாவின் செய்தி
பிரதமர் திரு நரேந்திர மோடியின் வழிகாட்டுதலின்படி உள்துறை அமைச்சகம் மேற்கொண்ட போதைப் பொருளுக்கு எதிரான சகிப்பின்மைக் கொள்கை வெற்றிகரமான விளைவுகளை ஏற்படுத்தியுள்ளது என்று மத்திய உள்துறை மற்றும் கூட்டுறவுத்துறை அமைச்சர் திரு அமித் ஷா தெரிவித்துள்ளார். இந்தக் கொள்கையின் முக்கிய அம்சங்களில் ஒன்று “ஒட்டுமொத்த அரசு அணுகுமுறை” என்பதாகும். பல்வேறு துறைகளின் ஒருங்கிணைப்பு என்பது இந்தக் கொள்கையை மேலும் தீவிரமாக செயல்படுத்துகிறது.
போதைப் பொருள் மற்றும் சட்டவிரோதக் கடத்தலுக்கு எதிரான சர்வதேச தினத்தையொட்டி, இன்று  மத்திய உள்துறை மற்றும் கூட்டுறவுத்துறை அமைச்சர் திரு அமித் ஷா வெளியிட்ட செய்தியில், போதைப் பொருளுக்கு எதிராகப் போராடும் அனைத்து மக்களுக்கும் அமைப்புகளுக்கும் பாராட்டு தெரிவித்துள்ளார். இந்த முறையின் போதைப் பொருள் கட்டுப்பாட்டு அமைப்பு தேசிய அளவில் ‘போதைப் பொருள் ஒழிப்பு இருவார நிகழ்வுக்கு’ ஏற்பாடு செய்திருப்பது மிகுந்த மகிழ்ச்சி அளிக்கும் விஷயமாகும் என்று அவர் கூறியுள்ளார்.
இந்தியாவில் போதைப் பொருள் வணிகத்தை அனுமதிப்பதில்லை என்பதைப் போலவே இந்தியா மூலமாக உலகத்திற்கு போதைப் பொருள் கடத்துவதையும் அனுமதிப்பதில்லை என்பதில் நாம் உறுதியாக உள்ளோம் என்று திரு அமித் ஷா தெரிவித்துள்ளார். 2006-13 காலத்தில் ரூ.768 கோடி மதிப்புள்ள போதைப் பொருள்கள் மட்டுமே பறிமுதல் செய்யப்பட்ட நிலையில், 2014-22 காலகட்டத்தில் ரூ.22,000 கோடி மதிப்புள்ள போதைப் பொருள்கள் பறிமுதல் செய்யப்பட்டிருப்பதாகவும் இது போதைப் பொருள் இல்லாத இந்தியாவை நோக்கிய மோடி அரசின் உறுதிப்பாட்டை வெளிப்படுத்துவதாகவும் அவர் கூறினார். பறிமுதல் செய்யப்பட்ட போதைப் பொருள்கள், மீண்டும் பயன்படுத்தப்படுவதைத் தடுப்பதற்கான இயக்கம் 2022 ஜூன் மாதத்தில் தொடங்கப்பட்டு இதுவரை நாடு முழுவதும் சுமார் 6 லட்சம் கிலோ கிராம் போதைப் பொருள்கள் அழிக்கப்பட்டுள்ளன என்று திரு அமித் ஷா தெரிவித்தார்.
போதைப் பொருளிலிருந்து விலகியிருக்குமாறு நாட்டு மக்களுக்கு வேண்டுகோள் விடுத்துள்ள அவர், போதைப் பொருள்கள் இளைய தலைமுறையையும் சமூகத்தையும் சீரழிப்பது மட்டுமின்றி போதைப் பொருள் கடத்தலால் ஈட்டப்படும் பணம் நாட்டின் பாதுகாப்புக்கு எதிராகப் பயன்படுத்தப்படுகிறது என்பதை சுட்டிக்காட்டியுள்ளார். கூட்டு முயற்சிகள் மூலம் போதைப் பொருள் பிரச்னையை நம்மால் களைய முடியும் என்றும் போதைப் பொருள் இல்லாத இந்தியா என்ற இலக்கை அடைய முடியும் என்றும் திரு அமித் ஷா உறுதிபட தெரிவித்துள்ளார்.
-----
AP/SMB/KPG/KRS
(Visitor Counter : 171
புவி அறிவியல் அமைச்சகம்
தில்லி - தேசிய தலைநகர் பகுதியில் காற்றின் தரம் மிதமாக இருக்கும்
தில்லி தேசிய தலைநகர் பகுதியில், காற்றின் தரம் மேம்பட வாய்ப்புள்ளது, ஆனால் இன்று மிதமான அளவில் இருக்கும். ஜூலை 5 மற்றும் 6ம் தேதிகளிலும், காற்றின் தரம் மிதமான பிரிவில் இருக்க வாய்ப்புள்ளது என இந்திய வானிலை முன்னறிவிப்பு மையம் தெரிவித்துள்ளது.
காற்றில் மாசு அளவு பிஎம் 10 என்ற அளவில் இருக்கும். அடுத்த 5 நாட்களில் காற்றின் தரம் மிதமாக இருக்கும் மற்றும் மழைக்குப்பின் திருப்திகரமான அளவில் மேம்படும். வானம் மேகமூட்டத்துடன் காணப்படும், இடியுடன் கூடிய லேசான மழைக்கும் வாய்ப்புள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1732647
பழங்குடியினர் நலத்துறை அமைச்சகம்
குஜராத்தின் கெவாடியா ஒற்றுமை சிலை வளாகத்தில் பழங்குடியினரின் கலாச்சாரம் மற்றும் உணவு கொண்டாட்டமான ஆடி பஜார் தொடங்கப்பட்டது
பழங்குடியினரின் கலாச்சாரம் மற்றும் உணவுகளின் கொண்டாட்டமான ஆடி பஜார், குஜராத்தின் நர்மதா மாவட்டம் கெவாடியாவில் ஒற்றுமை சிலை அமைந்துள்ள ஏக்தா நகரில் மார்ச் 26-ந்தேதி தொடங்கிவைக்கப்பட்டது. பழங்குடியினர் விவகார அமைச்சகத்தின் இந்திய பழங்குடியினர் கூட்டுறவு சந்தைப்படுத்துதல் மேம்பாட்டு கூட்டமைப்பு , மார்ச் 26 முதல் ஏப்ரல் 5 வரையிலான 11 நாள் கண்காட்சிக்கு ஏற்பாடு செய்துள்ளது. இந்தக் கண்காட்சியை குஜராத் மாநில பழங்குடியினர் மேம்பாட்டு துறை இணையமைச்சர் திருமதி நிமிஷாபென் சுதர் தொடங்கிவைத்தார். மாநில உயர்கல்வி துறை இணையமைச்சர் டாக்டர் குபேர்பாய் மன்சுக்பாய் தின்டர், டிரைபெட் தலைவர் திரு ராம்சிங் ரத்வா உள்ளிட்டோர் இந்நிகழ்ச்சியில் கலந்து கொண்டனர்.
இந்த 11 நாள் கண்காட்சியில், 10 மாநிலங்களைச் சேர்ந்த 100 அரங்குகளுக்கும் அதிகமாக இடம்பெறும். இதில் பழங்குடியினரின் பல்வேறு உற்பத்தி பொருட்கள் இடம்பெறும். ந்த மாநிலங்களின் பழங்குடியினர் கைவினைப் பொருட்கள், கலைப் பொருட்கள், ஓவியங்கள், ஜவுளி, ஆபரணங்கள் பார்வையாளர்களைக் கவரும் வகையில் காட்சிப்படுத்தப்படும்.
மற்றொரு ஆடி பஜார் கண்காட்சி ஒடிசா மாநிலத்தின் ரூர்கேலாவில் இம்மாதம் 30-ந்தேதி முதல் அடுத்த மாதம் 8-ந்தேதி வரை நடைபெறும். பழங்குடியினரின் பொருளாதார மேம்பாடு, வாழ்வாதார முன்னேற்றம் ஆகியவற்றைக் கருத்தில் கொண்டு இந்த கண்காட்சிகள் நடத்தப்படுகின்றன.
உள்நாட்டு விமானப் போக்குவரத்து அமைச்சகம்
பரேலி-மும்பை இடையே புதிய விமான சேவை தொடக்கம்
உத்தரப் பிரதேசத்தின் பரேலி மற்றும் மகாராஷ்டிராவின் மும்பை இடையேயான முதல் விமான சேவையை மத்திய சிவில் விமானப் போக்குவரத்து இணை அமைச்சர் ஜெனரல்  டாக்டர் விகே சிங், பரேலி தொகுதியின் நாடாளுமன்ற உறுப்பினர் திரு சந்தோஷ் கங்வார் முன்னிலையில் மத்திய சிவில் விமானப் போக்குவரத்து அமைச்சர் திரு ஜோதிராதித்ய சிந்தியா காணொலி வாயிலாகக் கொடியசைத்துத் துவக்கி வைத்தார்.
நிகழ்ச்சியின்போது பேசிய அமைச்சர் திரு ஜோதிராதித்ய சிந்தியா, “நாட்டின் சிவில் விமானப் போக்குவரத்துத் துறையில், இன்றைய தினம், மற்றொரு சிறப்பு வாய்ந்த தினமாக அமைந்துள்ளது. பரேலி-மும்பை வழித்தடத்தில் இன்று தொடங்கப்பட்டுள்ள விமான சேவையும், பரேலி-பெங்களூரு இடையில் ஆகஸ்ட் 14-ஆம் தேதி முதல் தொடங்கப்பட இருக்கும் சேவையும் இந்தப் பகுதியில் போக்குவரத்து வசதியை மட்டும் மேம்படுத்தாமல், சுற்றுலா, கல்வி, தொழில்துறை மற்றும் வர்த்தக வாய்ப்புகளையும் பெரும் மடங்கு அதிகரிக்கும். மேலும் தில்லி-பரேலி இடையேயான சேவை ஆகஸ்ட் 26-ஆம் தேதி முதல் தினசரி மேற்கொள்ளப்படும். இது போன்ற நேரடி விமான சேவைகளால் பரேலி பகுதி மக்கள் மட்டுமல்லாமல் நைனிடால், ராணிகேத் போன்ற அருகில் உள்ள பகுதிகளில் வசிப்பவர்களும் பயனடைவார்கள்”, என்று கூறினார்.
மெட்ரோ நகரங்கள் மற்றும் 2, 3-ஆம் தர நகரங்களை வான்வழியாக இணைக்கும் அரசன் முன்முயற்சியின் கீழ் இந்த சேவை தொடங்கப்பட்டுள்ளது.
உடான் திட்டத்தின் கீழ் இதுவரை 363 வழித்தடங்களில் 59 விமான நிலையங்கள்  இயங்கி வருகின்றன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1745130
----
(Visitor Counter : 188
உள்துறை அமைச்சகம்
மத்திய உள்துறை மற்றும் கூட்டுறவு துறை அமைச்சர் திரு. அமித் ஷா பெங்களூருவில் தேசிய புலனாய்வு அமைப்பை  இன்று திறந்து வைத்தார்
மத்திய உள்துறை மற்றும் கூட்டுறவு துறை அமைச்சர் திரு. அமித் ஷா பெங்களூருவில் தேசிய புலனாய்வு அமைப்பை  இன்று திறந்து வைத்தார்.
விழாவில் மத்திய உள்துறை அமைச்சர் திரு அமித் ஷா பேசுகையில், பிரதமர் நரேந்திர மோடியின் தலைமையிலான அரசு பதவியேற்ற முதல் நாளிலிருந்தே பயங்கரவாதத்திற்கு எதிரான சமரச கொள்கையை கொண்டிருக்கவில்லை. தரவு, நோக்கம் மற்றும் சிக்கலான தன்மை ஆகியவற்றின் அடிப்படையில் முந்தைய பாதுகாப்பு சவால்களுடன் ஒப்பிடுகையில், இன்று பாதுகாப்புத் தேவைகள் கணிசமாக மாறியுள்ளன என்று கூறினார். எனவே, நம்பகமான ஆதாரங்களில் இருந்து பெறப்பட்ட தகவல்களைத் தானாகவே, பாதுகாப்பான மற்றும் உடனடி அணுகலைப் பெறுவதற்கான சட்ட மற்றும் பாதுகாப்பு முகமைகளின் தேவை உள்ளது. தரவு சேகரிப்பு நிறுவனங்களிடமிருந்து தகவல்களை அணுகுவதற்கான அதிநவீன மற்றும் புதுமையான தகவல் தொழில்நுட்ப தளத்தை உருவாக்கி செயல்படுத்தும் பணியை தேசிய புலனாய்வு அமைப்பிடம் அரசு ஒப்படைத்துள்ளது என்றார்.
மேலும், ஹவாலா பரிவர்த்தனைகள், பயங்கரவாதிகளுக்கு செல்லும் நிதி, கள்ளநோட்டு, போதைப்பொருள், வெடிகுண்டு மிரட்டல்கள், சட்டவிரோத ஆயுதக் கடத்தல் மற்றும் பிற பயங்கரவாத நடவடிக்கைகளை கண்காணிக்க மத்திய அரசு விரைவில் தேசிய தரவுத்தளத்தை உருவாக்கும் என்று உள்துறை அமைச்சர் கூறினார்.
பல்வேறு தரவு ஆதாரங்களை இணைக்கும் பொறுப்பை NATGRID  நிறைவேற்றும் என்று அவர் நம்பிக்கை தெரிவித்தார்.
தேசிய புலனாய்வு அமைப்பு தன்னை மேம்படுத்திக் கொள்ள உள்ளமைக்கப்பட்ட வழிமுறையை கொண்டிருக்க வேண்டும் என்றும், நாட்டிற்குள் செய்யப்படும் பல்வேறு குற்றங்களின் செயல்பாட்டு முறைகளின் தரவுத்தளத்தை உருவாக்க NATGRID இல் ஒரு ஆய்வுக் குழு இருக்க வேண்டும் என்றும் அவர் தெரிவித்தார்.
தற்சார்பு இந்தியா என்ற பிரதமர் திரு நரேந்திர மோடியின் தொலைநோக்குப் பார்வையின் படி C-DAC மையம் NATGRID ஐ செயல்படுத்துகிறது என்று திரு . அமித்ஷா கூறினார்.
பிரதமர் நரேந்திர மோடி அறிவித்த காவல் தொழில்நுட்ப இயக்கம் விரைவில் நடக்க உள்ள காவல்துறை தலைமை இயக்குனர் மாநாட்டில் தொடங்கி வைக்கப்படும் என தெரிவித்தார்.
மேலும் தேசிய புலனாய்வு அமைப்பு புலனாய்வுத்துறையில் சிறப்பான அடித்தளமிட்டு புலனாய்வு முகமைகளுக்கு தேவையான தரவுகளை தந்து பயங்கரவாதிகளுக்கும், அவர்களுக்கு ஆதரவளிப்போருக்கும் எதிரான நமது போரில் துணையாக நிற்கும் என்று நம்பிக்கை தெரிவித்தார்.
சரியான நோக்கங்களுக்காக மட்டுமே இந்த அமைப்பு பயன்படுத்தப்பட வேண்டும் எனவும், எந்த நேரத்திலும், அங்கீகாரம் இல்லாமல், தனிமனித தரவுகள் குறித்து அணுக வேண்டாம் என மத்திய உள்துறை அமைச்சர் கேட்டுக்கொண்டார்.
இந்த நிகழ்ச்சியில் கர்நாடக முதல்வர் பசவராஜ பொம்மை, கர்நாடக உள்துறை அமைச்சர் அரகா ஞானேந்திரா, மத்திய உள்துறை இணை அமைச்சர் திரு. நிசித் பிரமானிக் மற்றும் மத்திய உள்துறை செயலர் ஆகியோர் உடனிருந்தனர்.
மேலும் விவரங்களுக்கு இந்த ஆங்கில செய்திக் குறிப்பை காணவும்:: https://www.pib.gov.in/PressReleasePage.aspx?PRID=1822356
பாதுகாப்பு அமைச்சகம்
கோவிட்-19 தொற்றை எதிர்த்து போராடும் சுகாதார பணியாளர்களின் பாதுகாப்புக்காக இணைப்பு அடைப்புடன் கூடிய உயிரி உடையை தயார் செய்துள்ளது பாதுகாப்பு ஆராய்ச்சி மேம்பாட்டு நிறுவனம்
கோவிட்-19 தொற்றை எதிர்த்துப் போராடும் மருத்துவ, துணை மருத்துவ மற்றும் இதர பணியாளர்களை ஆட்கொல்லி வைரஸிடம் இருந்து பாதுகாப்பதற்காக, உயிரி உடை ஒன்றை பாதுகாப்பு ஆராய்ச்சி மேம்பாட்டு நிறுவனம் தயாரித்துள்ளது. வெளிப்பூச்சுடன் கூடிய குறிப்பிட்ட வகையிலான துணியால் இந்த தனிப்பட்ட பாதுகாப்பு உடை தயாரிக்க, பாதுகாப்பு ஆராய்ச்சி மேம்பாட்டு நிறுவனத்தின் பல்வேறு ஆய்வகங்களை சேர்ந்த விஞ்ஞானிகள், துணித்துறை, வெளிப்பூச்சு மற்றும் நானோ தொழில்நுட்பம் ஆகிய துறைகளில் தங்களுக்கு உள்ள அறிவையும் நிபுணத்துவத்தையும் பயன்படுத்தி உள்ளனர்.
தொழில் துறை உதவியுடன் தயாரிக்கப்பட்ட இந்த உடை, துணி அளவுருக்கள் மற்றும் செயற்கை ரத்தத்துக்கு எதிரான பாதுகாப்புக்காக கடுமையான பரிசோதனைக்கு உட்படுத்தப்பட்டது. ஆடைகளுக்கு சுகாதார மற்றும் குடும்ப நல அமைச்சகம் விதித்துள்ள அளவுகோளைவிட இந்த உடை கூடுதல் பாதுகாப்பையும் அளிக்கும் வகையில் உள்ளது.
அதிக அளவில் தயாரிக்கப்பட்டு, கோவிட் 19 தொற்றை எதிர்த்து போராடுவதில் முன்னணியில் உள்ள மருத்துவ, துணை மருத்துவ மற்றும் இதர பணியாளர்களின் பாதுகாப்பு கவசமாக இந்த உடைகள் இருக்கும் வகையில் அனைத்து முயற்சிகளையும் பாதுகாப்பு ஆராய்ச்சி மேம்பாட்டு நிறுவனம் எடுத்து வருகிறது,
உள்நாட்டு விமானப் போக்குவரத்து அமைச்சகம்
வந்தே பாரத் திட்டத்தின் மூலம் தமிழகத்துக்கு 585 விமானங்கள் இயக்கப்பட்டன: மத்திய அமைச்சர் திரு.ஹர்திப் சிங் பூரி தகவல்
மாநிலங்களவையில் சிவில் விமான போக்குவரத்து துறை இணையமைச்சர் திரு. ஹர்தீப் சிங் பூரி எழுத்துபூர்வமாக அளித்த பதிலில் கூறியிருப்பதாவது:
கொரோனா தடை காலத்தில் வெளிநாடுகளில் சிக்கியிருந்த இந்தியர்கள் வந்தே பாரத் திட்டம் மூலம் சிறப்பு உள்நாட்டு மற்றும் வெளிநாடு விமான நிறுவனங்கள் மூலம் இந்தியா அழைத்து வரப்பட்டனர். கடந்த ஆகஸ்ட் 31ம் தேதி வரை வெளியுறவுத்துறை துறை அமைச்சகம் அளித்த தகவல் படி, இந்தியர்களை தாய்நாடு அழைத்து வர 5,817 விமானங்கள் இயக்கப்பட்டன.
தமிழக அரசு தெரிவித்த தகவல் படி, வந்தே பாரத் திட்டத்தின் கீழ் 585 விமானங்கள் தமிழகத்துக்கு 5 கட்டங்களாக இயக்கப்பட்டன.
நாடு வாரியாக, மாநில வாரியா, ஒவ்வொரு கட்டங்கள் வாரியாக தாய்நாடு அழைத்து வரப்பட்ட இந்தியர்களின் பட்டியலை கீழேயுள்ள இணைப்பில் இணைப்புகள் -A மற்றும் B-ல் பார்க்கலாம்.
https://pib.gov.in/PressReleseDetailm.aspx?PRID=1655209
(Visitor Counter : 114